**Brechin** (skotsk-gælisk:Breichin) er en by (*town*) og tidligere kongelig burgh i Angus i Skottland. Brechin ligger litt nærmere Dundee enn Aberdeen og ligger på veien A90 mellom byene. Det er den fjerde største bosetningen i Angus. Folketallet er for 2020 beregnet til 7230 innbyggere.

Tradisjonelt ble Brechin beskrevet som en by på grunn av Brechinkatedralen fra 900-tallet og dens status som sete for et romersk-katolsk bispedømme før reformasjonen. Bystatuesen har ikke blitt offisielt anerkjent i moderne tid. Ikke desto mindre brukes betegnelsen «by» ofte, med eksempler som *City of Brechin and District Community Council, City of Brechin and Area Partnership, City of Brechin Civic Trust og Brechin City Football Club*.

Kinnaird Castle ligger i nærheten. *Pictavia Exhibition* er en permanent utstilling om pikternes historie. Byen har også et museum. Jernbanestasjonen betjener Caledonian Railway. Byens fotballklubb er Brechin City FC.

Historie
--------

Brechins rådhus
I sentrum av Brechin ligger et lite museum i Brechin Town House, og en prisvinnende turistattraksjon, Caledonian Railway. Sammen med katedralen og det runde tårnet har en del av kapellet til Brechins Maison Dieu eller sykehus fra middelalderen også overlevd; Maison Dieu ble grunnlagt før 1267 av William de Brechin. Maison Dieu-kapellet er administrert av Historic Environment Scotland. Bank Streets ekserserhus ble ferdigstilt i 1879.

Lauget Guildry Incorporation of Brechin ble dannet i 1629 av kjøpmenn og handelsmenn i byen og oppnådde i 1666 anerkjennelse av sine rettigheter i henhold til dekret fra Convention of Burghs. Guildrys historiske formål har blitt overtatt av lokalmyndighetene, og dets nåværende funksjoner er sosiale og borgerlige.

Byen er kjent for sin Brechinkatedrale er datert fra 1200-tallet. Som en menighet for Den skotske kirke, som er presbyteriansk, er kirken teknisk sett ikke en katedral, til tross for navnet. Katedralens runde tårn er fra 1000-tallet, og er det ene av to slike monumenter i irsk stil som har blitt bevart i Skottland. Det andre er i Abernethy i Perthshire.Tårnet var opprinnelig frittstående, men er nå innlemmet i rammen av katedralen. Katedralen har blitt mye endret, men inneholder fortsatt middelalderens murverk fra 1200- og 1300-tallet, spesielt et vakkert vestlig tårn og prosesjonsdør. Katedralen er en verneverdig bygning og det tilknyttede runde tårnet er et monument av historisk og nasjonal betydning.

Sport
-----

Brechin City FC konkurerer i Highland Football League på stadion Glebe Park. Hjemmebanen er den eneste seniorfotballbanen i Europa som har en hekk langs en av omkretsene. I byen finnes også juniorfotballklubben Brechin Victoria FC som spiller på Victoria Park.

Referanser
----------

1. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
2. ↑  Beckett, J.V. (2005): *City status in the British Isles, 1830–2002*, Historical urban studies. Aldershot
3. ↑   "UK Cities", Department for Constitutional Affairs. 2002.
4. ↑  City of Brechin & District Area Partnership: «Members». Arkivert fra originalen den 5. januar 2009.
5. ↑  «Welcome to The Friends of Brechin Town House Museum», *Brechin Town House*
6. ↑  «Welcome to the Caledonian Railway», *Caledonian Railway*
7. ↑  Brechin, Maisondieu Lane, Maisondieu Chapel, *Canmore*
8. ↑   "Maison Dieu Chapel", *Historic Environment Scotland*
9. ↑  «Angus Classic Interiors, (former Drill Hall), 13 Bank Street, Brechin», *British listed buildings*
10. ↑  "The Guildry of Brechin, *Court of Deans of Guild of Scotland*
11. ↑  Historic Environment Scotland: «Brechin Cathedral Church Lane. (Category A Listed Building) (LB22439)»
12. ↑   Historic Environment Scotland: «Brechin Cathedral Round Tower (SM90041)»
13. ↑  Klubbens offisielle nettsted, Brechin City FC

Eksterne lenker
---------------

(en) Brechin, Angus – kategori av bilder, video eller lyd på Commons


* Brechin Online, nettsted for lokalsamfunnetBrechin.
* Brechin Advertiser Arkivert 18. januar 2007 hos Wayback Machine. lokalavisen
* Brechin Town House Museum

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** GND **·** LCCN **·** GeoNames
 |